b'\n_START_ARTICLE_\nKrajinski park Jareninski dol\n_START_PARAGRAPH_\nKrajinski park Jareninski dol se razprostira se na obronkih slikovitih in razgibanih Slovenskih goric. Razglasila ga je Mestna ob\xc4\x8dina Maribor novembra leta 1992. \xc4\x8ceprav krajinski park meri 1533 ha je zelo malo poznan. Naravna vrednota v Jareninskem dolu so Perni\xc5\xa1ki ribniki, \xc4\x8deprav so umetnega izvora. Ribniki so zaveti\xc5\xa1\xc4\x8de zna\xc4\x8dilnih obvodnih rastlin in mednarodno pomembno postajali\xc5\xa1\xc4\x8de ptic selivk na selitveni poti ._NEWLINE_Ime izhaja iz besede jarkovina (nem\xc5\xa1ko Jaring) in pomeni kr\xc4\x8devino.\n_START_SECTION_\nJarenina\n_START_PARAGRAPH_\nJarenina je vas na razgledni uravnavi nad dnom doline Jareninskega potoka. V strnjenem va\xc5\xa1kem sredi\xc5\xa1\xc4\x8du se je ohranilo nekaj tr\xc5\xa1kih hi\xc5\xa1. Ve\xc4\x8dina gospodarstev je razporejenih po pobo\xc4\x8djih, tako da so najbolj\xc5\xa1a zemlji\xc5\xa1\xc4\x8da ostala za obdelovanje.'